open-index/open-wikipedia-markdown huggingface dataset:
Stéphane Henchoz

**Stéphane Henchoz** (født 1974) er en sveitsisk fotballtrener og tidligere fotballspiller som er speider for den franske klubben .

Henchoz var midtstopper, og avsluttet karrieren sommeren 2008, da han spilte for Blackburn Rovers FC i Premier League. 

## Klubbkarriere
Henchoz ble først lagt merke til i den tyske klubben Hamburger SV. Etter at han signerte Blackburn Rovers FC i 1997, spilte han to gode sesonger i et lag som hadde dårlige resultater. Etter at Blackburn rykket ned på slutten av 1998/99-sesongen, ble Henchoz kjøpt av en annen Premier League-klubb. Liverpool FC kjøpte han for 3,5 millioner pund.

På Anfield ble Henchoz en fast spiller i startelleveren under hans fem og et halvt år lange opphold på Merseyside. Han viste seg å være en veldig god signering og var populær blant Liverpool-fansen. Han dannet et effektivt og godt midtstopperpar sammen med Sami Hyypiä. Dette partnerskapet spilte en viktig rolle i Liverpools historiske *The Treble* i 2001.

Hans to siste sesonger for «The Reds» var mye preget av skader, men han spilte godt i de periodene han var skadefri. Gérard Houllier foretrakk Igor Bišćan som midtstopper da Henchoz slet med skader. Han ble satt på benken, og spilte høyreback de få gangene han fikk sjansen.

Da Gérard Houllier ble erstattet av Rafael Benítez som manager, prøvde spanjolen ut Jamie Carragher som en ny makker til Hyypiä. Dette førte til slutt at Henchoz’ karriere tok slutt. Carragher spilte tidligere som høyreback, men storspilte som midtstopper. Henchoz valgte da å signere en seks måneders kontrakt med Celtic. Ved utløpet av den kontrakten gikk han tilbake til Premier League, og skrev under for nyopprykkede Wigan Athletic.

Hans Wigan-karriere varte imidlertid kun ett år, og de to siste årene i karrieren spilte han for gammelklubben Blackburn Rovers. Han ble lite brukt, men steppet ofte inn ved skader og spilte godt. Mai 2008 ble han løst fra kontrakten av daværende manager Mark Hughes.

## Landslagskarriere
Han spilte 72 A-landskamper for , og var med i troppen til EM 1996 og EM 2004.

## Referanser


## Eksterne lenker
*
Ketogen diett

**Ketogen diett** er en diett som blant annet blir brukt i behandlingen av pasienter med epilepsi. Behandlingen finnes i flere versjoner, men generelt dreier det seg om diett med mye fett og lite karbohydrater. Dietten gir ketose, noe som kan ha en positiv effekt på anfallsituasjonen til en del pasienter. I praksis har det vist seg vanskelig å gjennomføre behandlingen over lengre tid. Dietten bør aldri forsøkes uten støtte av dietetiker og lege.

Dietten starter ofte på sykehus, i samarbeid med leger. Det er en påkjenning for både pårørende og pasient, ettersom det vanlige inntaket av mat begrenses. 
Når kroppen ikke får vanlig tilgang på energi, griper den tak i fettlageret i kroppen for å omdanne dette til energi. 

Etter at ketose er oppnådd, må pasienten få tilført store deler fett, som kroppen skal bruke som kilde til energi. Spesielle typer fett fås kjøpt på apoteket, som man kan tilsette maten under matlaging. Dette er en hårfin balanse, og man må få utregnet hvor mye kalorier, karbohydrater osv. pasienten skal ha ved hvert måltid, for at ketosen skal opprettholdes. Får pasienten for mye karbohydrater, eller spiser mer av ett eller annet i strid med dietten, brytes ketosen og effekten man er ute etter uteblir.

Man kan måle mengden ketonlegemer i urinen ved å bruke sticks som man dypper i urinen. Et felt på prøvepinnen vil bytte farge i forhold til mengden av ketonlegemer i urinen.

## Se også
* Slanking

## Referanser


## Eksterne lenker
* Matthew's Friends. Engelsk nettsted med informasjon om epilepsi og ketogen diett (engelsk).
* The Charlie Foundation. Amerikansk nettsted med informasjon om epilepsi og ketogen diett  (engelsk).
* Informasjon om ketogen diett ved epilepsi på Oslo universitetssykehus nettsider
Ole Bergesen

**Ole Bergesen** er navnet til flere personer:

* Ole Bergesen (1832–1899), norsk prest og politiker.
* Ole Bergesen (1891–1955), norsk skipsreder.
* Ole Bergesen (1916–1965), norsk jurist og politiker.
Laoxikaikirken i Tianjin

**Laoxikaikirken**, også kalt *den franske kirke*, er en katolsk kirke i storbyen Tianjin øst for Beijing i Folkerepublikken Kina. Den er stor nok til å romme over 2&nbsp;000 kirkebesøkende, og er byens største (2007). Kirken er inspirert av fransk romansk stil. Byggingen tok til i 1914 og kirken stod ferdig tre år etter. Den har en planløsning som gir den et inneareal formet som et langt kors, og har skip og sideskip. Tre tårn reiser seg over fasaden. 

Laoxikaikirken er bispedømmet Tianjins katedral, og bispegården ligger rett ved siden av.

Menigheten har (2008) 30&nbsp;000 medlemmer (tretti prosent av alle katolikker i bispedømmet), og vokser stadig.

Kirken hadde fra gammelt av et stort pipeorgel, men det ble skadet under kulturrevolusjonen (1966–76). Et nytt ble bestilt i januar 2010.
Washingtonmonumentet

**Washington-monumentet** (**Washington Monument**) er en stor obelisk reist til ære for USAs første president, George Washington, som gjorde USA uavhengig av Storbritannia. Den er reist i den vestlige enden av National Mall i USAs hovedstad Washington D.C.. Washingtonmonumentet ble tegnet av arkitekten Robert Mills i 1840-årene. Man påbegynte byggingen av monumentet i 1848, men det stod imidlertid først ferdig i 1884, omtrent tredve år etter arkitektens død. Obelisken er av marmor, granitt og sandstein.  Obelisken er formet som et frustum med en pyramide på toppen.

Mellom dette og Lincolnmonumentet ligger et reflekterende basseng.

Washington-monumentet er 169 meter høyt. I en årrekke var det verdens høyeste byggverk, og den er fortsatt (2007) verdens høyeste obelisk. Monumentet ble åpnet for offentligheten den 9. oktober 1888.
DJ Lhasa

**DJ Lhasa**, eller **Maurizio Braccagni** som er hans egentlige navn, er en italiensk DJ og produsent av elektronisk musikk, primært hardcore, euro-dance og trance. Han startet som DJ i 1987, og slapp sitt første album samme år. Han spiller som DJ for det meste kommersiell dance- og trance-musikk, særlig i Nord-Europa. Stilen hans har innflytelse fra futuristisk artistisk retning. I 1993 nådde han, sammen med Roberto Gallo Salsotto, de europeiske hitlistene med sangen *Everybody Gonfi-Gon*, utgitt under navnet TWO COWBOYS. Takket være denne hitten ble DJ Lhasa kjent som en populær DJ, og spilte på utallige klubber i hele Europa og mixet mange dance- og popsanger.

Gjennom 90-åra gjorde Braccagni en rekke produksjoner og remix-versjoner for italienske plateselskap (blant annet av Whigfield-prosjektet), både aleine og sammen med Roberto Gallo Salsotto. I tillegg til navnet Two Cowboys, brukte duoen psevdonymet M.B.R.G. (etter initialene sine). I dag driver han sitt eget selskap, MABRA Records.

## Diskografi
Under følger utvalgt diskografi under artistnavnet DJ Lhasa.

### Album
* Technologia – juni 2005 

### Singler
* Dancefloor EP – mai 2005 
* Mysterious Times – okt. 2004 
* No Controles (C.Y.T. Rmx) – sept. 2004 
* No Controles – mai 2004 
* Together Forever – oktober 2003 
* Giulia (Gabry Ponte Rmx) – april 2003 
* Giulia – mars 2003 
* Pinocchio – oktober 2002 
* Heaven Is a Place on Earth – juni 2002 

### Remixer
* Better Than Life – nov. 2004 
* Lonely – september 2004 
* Feelin' Fine – april 2004 
* Pretty Green Eyes – april 2003

## Eksterne lenker
*
Beale Air Force Base

**Beale Air Force Base** er en flystasjon tilhørende det amerikanske flyvåpenet. Den ligger 10 km øst for Marysville i California, i Yuba County. Nå brukes basen av 9th Reconnaissance Wing som har stasjonert U-2- og RQ-4 Global Hawk-fly der.

Flystasjonen er oppkalt etter brigadegeneral Edward Fitzgerald Beale.
## Eksterne lenker
*
Walter Reed Army Medical Center

**Walter Reed Army Medical Center** (**WRAMC**) var den amerikanske hærens fremste medisinske senter i De forente staters østkystområder. Det lå nord i Washington D.C., og var oppkalt etter militærlegen major Walter Reed, som ledet det teamet som bekreftet den cubanske legen Carlos Finlays oppdagelse av at gulfeber overføres ved myggstikk fremfor ved direkte kontakt mellom mennesker.

Det som ble WRAMC vokste fra en institusjon med sengeplasser til 80 pasienter til ca.  rom som dekket et gulvareal på &nbsp;m².

De første ti pasientene ble tatt i mot 1. mai 1909. I 2005 ble det bestemt å erstatte WRAMC med et nytt Walter Reed National Military Medical Center; som ble reist på tomten til National Naval Medical Center i Bethesda i Maryland, 11&nbsp;km fra WRAMCs tomt i Washington D.C.

## Referanser


## Eksterne lenker
* 
* BRAC 2005: DoD Uses Process to Revamp Medical System
Buckley Space Force Base

**Buckley Space Force Base** er en militærbase tilhørende det U.S. Space Force. Den ligger ved Aurora i delstaten Colorado i USA.

Den er tilholdssted for 460th Space Wing, en av avdelingene under Air Force Space Command. Her er også Aerospace Data Facility-Colorado som kontrollerer amerikansk satellittetterretning blant annet innen rammen av Echelon-systemet, og som drives av personell fra National Security Agency.  

Flystasjonen er oppkalt etter premierløytnant John Harold Buckley.

## Eksterne lenker
* Buckley Air Force Base  (official web site) 
* Colorado Air National Guard Buckley 
* Buckley AFB History Reference
Bagram Air Base

**Bagram Air Base**  er en flyplass ved den historiske byen Bagram i Afghanistan. Den er blitt omgjort til en flystasjon for Det amerikanske flyvåpen, som også forestod en kraftig utbygging av basen, blant annet med forlengelse av en rullebane til 3,5 kilometer.

## Bagram Theater Internment Facility - USAs hovedfangeleir i Afghanistan

:*Utdypende artikkel om fangeleiren: [[Bagram Theater Internment Facility]]*

På flybasen ligger også hovedleiren i Afghanistan for fanger tatt under krigen mot terror,
*[[Bagram Theater Internment Facility]]* (tidligere *Bagram Collection Point*, også kjent som *Salt Pit*.)
I 2005 offentliggjorde The New York Times en intern militær rapport som viser grov bruk av tortur i fangeleiren, blant annet at flere fanger har blitt slått til døde. Rapporten utdyper og bekrefter en tidligere uttalelse fra US.Army.
I henhold til artikler publisert i The New York Times hevder både fanger som har blitt holdt begge steder og amerikanske militære talsmenn at forholdene i leiren er verre enn på Guantanamo.
Amnesty International har også anklaget USA for bruk av tortur i leiren.

## Referanser
Altus Air Force Base

**Altus Air Force Base** er en amerikansk flystasjon i Oklahoma som ble opprettet i januar 1943. Den er hjemmebasen for 97th Air Mobility Wing. 

Basen ligger om lag  øst-nordøst for Altus i Oklahoma.

Flybasen har tre rullebaner, den lengste er 4097 meter. Terrenget rundt basen er flatt, med få hindringer og gunstig flyvær, det var viktige faktorer ved etableringen under andre verdenskrig hvor basen ble mye brukt for innledende opptrening av flyvere. Etter andre verdenskrigs slutt ble basen nedlagt, men ble igjen tatt i bruk i 1953 som base for bombefly grunnet den kalde krigen.

Etter Sovjetunionens sammenbrudd og den kalde krigens slutt gikk basen over til å betjene opptrening av besetninger for det amerikanske forsvarets tank og transportfly, KC-135 Stratotanker og Boeing C-17 Globemaster III.

## Eksterne lenker

* Altus AFB website
Aviano Air Base

**Aviano Air Base**  er en flystasjon for det amerikanske flyvåpenet i Italia. Den ligger nordøst i landet rett under Alpene, ca. 32 kilometer nord for Pordenone i provinsen Pordenone. 

Basen ble opprettet for det italienske luftforsvaret i 1911, først for å trene piloter og bygge flydeler.  Under første verdenskrig ble det flydd kamptokter herfra.  I mellomkrigstiden ble basen igjen brukt til treningsformål.  Under andre verdenskrig fungerte Aviano som base både for Regia Aeronautica og Luftwaffe.  Basen ble erobret av britiske styrker, som brukte den fram til 1947.  Fra 1947 og fram til 1954 ble den brukt av Aeronautica Militare Italiana, og fra 1955 var den i bruk som Nato-base, under ledelse av USA. Den ble brukt av NATO-fly under Kosovokrigen.

## Eksterne lenker
* 
* Aviano Air Base host GlobalSecurity.org)
Liste over ordførere i Lurøy

**Ordførere i Lurøy** er en liste over ordførere i Lurøy kommune.

## Kilder
*Kåre Roland: Ordførere i Lurøy  Lurøy folkebibliotek
Jiangnan

::*[[Jiangnan (Nanning)|Jiangnan]] er også navnet på et distrikt i [[Nanning]] i den autonome region [[Guangxi]] i [[Kina]]. [[Wu (region)|Jiangnan]] er også et av navnene på regionen fra [[Nanjing]] til [[Shanghai]], sør for [[Yangtze]]. Dessuten er Jiangnan navnet på et sted i [[Jilin (provins)|Jilin]]-provinsen.*

**Jiangnan** (kinesisk: 江南, pinyin: *Jiāngnán*, Wade-Giles: *Chiangnan*) er en tidligere provins i Kina (fra 1644 til 1666), som i tillegg til dette området også omfattet resten av dagens provins Jiangsu og provinsen Anhui. 

Ettersom denne geografiske betydningen av Jiangnan fikk fotfeste, ble ordet ofte benyttet for å beskrive dette området også, skjønt det er meget større enn det «egentlige» Jiangnan.

## Referanser
Barksdale Air Force Base

**Barksdale Air Force Base** er en flystasjon tilhørende Det amerikanske luftforsvar. Den ligger ved Bossier City i Louisiana i USA. Barksdale er hovedbase for 2nd Bomb Wing, og hovedkvarter for Eighth Air Force og Air Force Reserve Commands 917th Wing. Barksdale har et stort antall B-52 bombefly og A-10 «Tank busters».

Flystasjonen er oppkalt etter premierløytnant Eugene Hoy Barksdale.
Bolling Air Force Base

**Bolling Air Force Base** er en flystasjon tilhørende det amerikanske flyvåpenet. Flystripen er nå borte etter en omdisponering. Basen ligger helt sør i Washington, DC nede ved Potomacelven, omtrent direkte overfor Ronald Reagan-flyplassen, en av de tre sivile flyplasser som betjener rutetrafikk til og fra USAs hovedstad.

Bolling ble åpnet i 1918, og den siste flyvning derfra fant sted i 1962. Flystasjonen er oppkalt etter oberst Raynal Bolling.

Basen er nå tilholdssted for etterretningsorganisasjonen Defense Intelligence Agency, men har også flyvåpenstyrker som benyttes for det meste til seremonielle tjenester i hovedstaden.
Dave Pirner

**David Anthony Pirner** (født i Green Bay i Wisconsin i 16. april 1964) og kjent som vokalisten i Soul Asylum. Dave Pirner bor i Minneapolis i Minnesota.

Han lærte å spille trommer, og startet et punk band med sine venner Dan Murphy (gitar) og Karl Mueller (bass). Så begynte han å spille gitar og ble vokalisten. Grant Young ble med i bandet og spilte trommer. Mange mente at bandet (Soul Asylum) var slapt og dårlig. Etterhvert slo de gjennom med låtene Runaway Train og Black Gold, som hørte til albumet Grave dancer's union i 1992. Det ble solgt 2 millioner kopier av albumet. De byttet også ut Grant Young med Sterling Cambell. De sa at Grant ikke likte å dra på turnéer og at han lagde mye bråk.

Soul Asylum ble mer og mer populær. Dave Pirner begynte å hjelpe andre artister med å skrive sanger.
Så etter  de hadde lagd 5 album og vært på turneer, tok de en pause.
Da flyttet Dave til Orleans. han ville spille in en plate, men de andre i bandet kunne ikke komme ned der så da bestemte Dave seg for å lage sitt eget album. Han spilte inn sanger han hadde skrivd mens han var på turné med Soul Asylum.
Når han hadde tid dro han til studioet og spilte og sang inn sangene hans. Albumet heter "Faces and Names".
Dave Har også et barn sammen med Karen Brady, som heter Elijah Ray Pirner.

Etter 8 år begynte Soul Asylum med et nytt album.
dessverre så døde Karl Mueller av hals kreft som han har kjempet mot i mange år. han døde i hjemme sitt i Minneapolis den 17. juni 2005.
Han ble bare 41 år.
De fikk en ny bass spiller som heter Tommy Stinson og Michael Bland som spiller trommer, Dan og Dave er vokalistene og spiller gitar.

## Filmbiografi
* Twister (1997) – Miss This
* Chasing Amy (1997)- Lucky One og We 3 
* Clerks (1994) – I can't Even Tell  
* Clerks II (2006) – Misery   
* Jay and Silent Bob strike back (2001) – Tube of Wonderful 
* Dave har også lagd musikk til Justice (2006). 
* Han hadde også en liten rolle i Reality Bites der han var Phineas.

## Diskografi
* Faces & Names, (2002)

## Referanser


## Eksterne lenker
* 
*
Kiss (andre betydninger)

**Kiss** (engelsk, «kyss») kan referere til:

* Kiss, en amerikansk rockegruppe
** ''Kiss'' (album), et musikkalbum av gruppen Kiss
* Kiss (sang), en sang av Prince og The Revolution
* Kiss (bilde), et svart/hvitt fotografi av Tanya Chalkin
* KISS-prinsippet, designprinsipp om enkelhet
UK Championship

**UK Championship** er en profesjonell snookerturnering. Den blir ranket som den nest største etter VM. Den første turneringa ble spilt i 1977 under navnet *United Kingdom Snooker Championship*, men da var det bare britiske spillere som fikk delta. Patsy Fagan vant den første finalen etter 12 partier mot Doug Mountjoys 9. Gevinsten var da £2000. 

I 1984 ble reglene endra til at alle profesjonelle spillere kunne delta, og turneringa fikk rankingstatus. Fram til 2005 hadde bare spillere fra Storbritannia og Irland vunnet. I 2005 vant kinesiske Ding Junhui. 

## Vinnere
Fylkesvei 4466

**Fylkesvei 4466** går mellom Kleppekrossen og Orstadkrossen i Klepp. Veiens lengde er 5,5&nbsp;km.

Frem til 2019 hadde veien betegnelsen fylkesvei 261 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dominic Matteo

**Dominic Matteo** (født 4. april 1974) er en skotsk tidligere fotballspiller fra byen Dumfries. Hans posisjon er i forsvaret og han spillte for den engelske klubben Stoke City i Football League Championship. Hit kom han januar 2007 på fri overgang fra Blackburn Rovers. Øvrige klubber han har spilt for er Liverpool og Leeds United. I 2009 la han opp.

## Referanser


## Eksterne lenker
*
Vektløfting under Sommer-OL 1896

**Vektløfting under Sommer-OL 1896** ble arrangert 7. april 1896 på Panathenske stadion i Athen. 

Det var sju utøvere fra fem nasjoner som konkurrerte i to øvelser, tohåndsløft og enhåndsløft. Viggo Jensen fra Danmark ble olympisk mester i tohåndsløft med Launceston Elliot på andreplass. I enhåndsløftkonkurransen ble rekkefølgen mellom de to omvendt.

## Medaljefordeling

*Utøverne har blitt godskrevet medaljene i ettertid av Den internasjonale olympiske komité. Under de første olympiske lekene var det kun vinneren som fikk medalje og han fikk sølvmedalje.

## Resultater
### Enhåndsløft
*Fire utøvere fra tre nasjoner deltok.

### Tohåndsløft
*Seks utøvere fra fem nasjoner deltok.

## Eksterne lenker
* Weightlifting at the 1896 Summer Olympics hos olympedia.org
Viggo Jensen

**Alexander Viggo Jensen** (født 22. juni 1874, død 2. november 1930) var en dansk allsidig sportsutøver, og olympisk mester i vektløfting.

Jensen ble den første olympiske mester fra Danmark da han vant vektløfting-konkurransen 1896 i Athen. Det var den første av i alt to disipliner i vektløft. Jensen og Launceston Elliot klarte begge 111,5&nbsp;kg og dommerne mente Jensen utførelse av løftet var gjort bedre stil og dømte han som vinnere. Den britiske delegasjonen la inn protest som førte til at begge fikk flere forsøk til å forbedre resultatet. Ingen klarte det og Jensen ble erklært som vinnere av konkurransen. Han pådro seg en skade i skulderen i siste ektraforsøket. Denne skaden kom til å hemme han i neste disiplin som var enhåndsløft. Jensen løftet 57,0&nbsp;kg mot Elliots 71,0&nbsp;kg, men det var nok til en annen plass bak Elliot som ble olympisk mester i enhåndsløft.

Jensen deltok i flere øvelser, i friidrett var han med i både kulestøt og diskos. Han kom på fjerdeplass i kule og hans plassering i diskoskonkurransen er noe usikker, men det var et sted mellom 5. og 9.-plass.

I turn var Jensen med i tauklatring, han klarte ikke å nå toppen av tauet å sluttet på en fjerdeplass bak to grekere som begge nådde toppen av det fjorten meter lange tauet. Han ble også slått av Fritz Hoffmann som klatret høyere, men Jensen kom høyere enn Launceston Elliot.

Jensen var også med i skyte-konkurransen, i to disipliner. I skyting med militærrifle ble han nummer seks med en score på 1 640 poeng. I disiplinen fri rifle kom han på tredjeplass med serien 392, 423, 280 og 210 poeng.

Jensen deltok igjen i skyting under Sommer-OL 1900 i Paris.

## OL-medaljer
* 1896  Athen -  **Gull** i vektløfting
* 1896  Athen -  Sølv i enhåndsløft
* 1896  Athen -  Bronse i fri rifle

## Eksterne lenker
*
Dvergmus

**Dvergmus** (*Micromys minutus*) tilhører musefamilien og er følgelig i slekt med skogmusene og rottene. Den er knøttliten; vekten hos *voksne* dyr er mellom tre og elleve gram, ofte seks til åtte (en voksen lemen kan til sammenligning veie over det tidobbelte), mens lengden er 10 til 14 cm, hvorav halen utgjør omtrent halvparten. Den minner om skogmusene med sin relativt lange hale, men skiller seg fra dem på bl.a. forholdsvis mindre ører. Pelsfargen på ryggsiden er hos voksne dyr om sommeren varmt gulbrun, unger og dyr i vinterpels er mer gråbrune.

Dvergmusa ble oppdaget i Norge så sent som i 2001, i Eidskog sør for Kongsvinger i Hedmark. Hvor lenge den har vært i Norge vet ingen, men i Sverige ble den oppdaget for første gang i 1985. Her er den nå funnet i et begrenset område i Dalsland og Värmland. Man antar at den norske bestanden er et resultat av innvandring herfra. Noen lang historie i Norge har arten ganske sikkert ikke.

Arten lever for en stor del av frø og annen plantekost. Den tar også noe insekter, særlig om vinteren. Om sommeren finner den mye av føden oppe i vegetasjonen. Den klatrer godt, og bruker halen som et ekstra gripeorgan. Om vinteren lever den for det meste nede på bakken. Den kan da komme inn i høyløer og kornlagre, men i Danmark, hvor den er vanlig, regnes den likevel ikke som et skadedyr.

Dvergmusa bygger bol oppe i vegetasjonen, og det er gjerne disse som er det første tegnet på at arten finnes i et område. Bolet er kulerundt med en diameter på seks til ti cm. Det veves inn i vegetasjonen fra en halv til en meter over bakken. Fordi gresset som utgjør bolets ytre del ikke gnages av, beholder det grønnfargen helt til høsten og sørger for god kamuflasje. Oppe i bolet er dvergmusa nokså trygg for enkelte rovdyr nede på bakken, f.eks. røyskatt. Den er også beskyttet mot flom.

Ungene fødes i bolet. En hunn kan få opptil sju kull i løpet av ett år. Om dette også gjelder så langt nord som i Norge, hvor sommeren er kort, er kanskje noe tvilsomt. Hvert kull består vanligvis av to til seks unger, men så mange som ti forekommer.

I naturen har dvergmusa en levealder på opptil 18 måneder, men omtrent seks måneder er det vanlige. I fangenskap har den blitt opptil fem år.

Som nyoppdaget art i Norge er dvergmusa et både spennende og gåtefullt innslag i pattedyrfaunaen. Naturinteresserte har her muligheten til gjøre nye oppdagelser når det gjelder artens utbredelsen. Leting etter forlatte bol om høsten har vist seg å være en effektiv metode for å finne den. I første rekke er det trolig Hedmark, Akershus og Østfold som er aktuelle områder. Om dvergmusa kommer til å spre seg ut over større deler av landet, vil bare fremtiden vise.

## Referanser




## Eksterne lenker
* 
* Pattedyratlas (Norsk Zoologisk Forening)
Eddie Nolan

**Edward William «Eddie» Nolan** (født 5. august 1988) er en irsk fotballspiller som spiller for den skotske klubben Motherwell FC, på lån fra den engelske klubben Crewe Alexandra FC.

Etter det første året han var på ungdomslaget til Rovers, ble med på reservelaget andre året. Nolan fikk sin debut for A-laget i kampen mot AS Nancy i UEFA-cupen 13. januar 2006, som innbytter for Andy Todd.

Nolan har også aldersbestemte kamper for .

## Referanser


## Eksterne lenker
*
Strandebarm Prosti

**Strandebarm prosti**, også kalt **Den norske kirke i eksil**, presenterer seg som et frittstående, landsdekkende prosti utenfor Den norske kirkes ordinære organisasjon. Det ble stiftet 31. mars (1. påskedag) 1991 av prestene Børre Knudsen (1937–2014), Per Kørner (1936–2018) og Ludvig Nessa (født 1949). Knudsen hadde særlig ansvar for Nord-Norge, Kørner for Vestlandet og Nessa for Østlandet. Prestene bak Strandebarm prosti er kjent som abortmotstandere.

I april 1997, ble prestene Arne Thorsen og Olav Berg Lyngmo innlemmet i prostiet. Samme år ble Børre Knudsen vigslet til biskop for Strandebarm prosti. Resten av landet, Strandebarm prosti, sør, fortsatte som før med Kørner og Nessa som tilsynsmenn (proster). Sammen fungerer de to som biskop for Strandebarm prosti, sør, i påvente av at det også her blir vigslet biskoper. Det er også en rekke andre predikanter i Strandebarm som preker utenom de faste prestene, blant dem Ivar Kristianslund.

I 2008 gikk Børre Knudsen av som biskop, i etterkant av intern strid mellom Nessa og menighetene i nord. Knudsen ytret samtidig ønske om endring av strukturen i Strandebarm prosti, og kalte kritikken fra Nessa skandaløs. I 2012 ble Thor Henrik With, sønn av tidligere biskop i Bjørgvin Thor With, vigslet som biskop av menighetene i nord, også det i strid med Nessas synspunkt. I 2014 døde Knudsen.

Prostiet forstår seg selv som en gren av Den norske kirke som har frasagt seg tilsyn av offentligheten (Regjeringen, Stortinget, Kirkemøtet og Den norske kirkes offentlig oppnevnte biskoper). Strandebarm prosti motsetter seg en rekke av statskirkens synspunkter – som for eksempel abortloven, homofili, og gjengifte etter skilsmisse. Prostiet godkjenner heller ikke kvinnelige prester og er for en full løsrivelse mellom kirke og stat, og støtter dermed ikke Gjønnes-utvalgets linje i denne saken.

Strandebarms gudstjenester fra Oslo har gjentatte ganger blitt sendt på TV-kanalen Visjon Norge, og gudstjenestene fra bedehuset Karmel i Fredrikstad blir blant annet sendt direkte over Internett.

Kørner trakk seg fra alle verv i prostiet i 2016 grunnet sykdom. Han døde 27. september 2018.

## Referanser
Alang

**Alang** er en by i Bhavnagar-området i delstaten Gujarat i India.

## Skipshugging
I byen drives skipshugging og resirkulering. Innpå 99 % av materialene fra skipene blir gjenvunnet.

Skipsverftene i Alang resirkulerer rundt 50% av alle skipene som går til opphugging på verdensbasis. Verftene ligger rundt Cambaybukta, 50 km sørøst av Bhavnagar. 

Store supertankere, bilferger og lasteskip blir trukket opp på stranden på flo sjø, og når tidevannet trekker seg tilbake går hundrevis av arbeidere løs på skipene for å berge verdifulle gjenstander og utstyr for så å gjøre restene om til skrapjern. Denne industrien skaper titusenvis av arbeidsplasser for lavtlønnede arbeidere, og millioner av tonn med stål blir gjenvunnet. 

Skipshuggeriene i Alang har ført til diskusjoner om arbeidsforholdene, arbeidernes bo- og leveforhold og innvirkningen industrien har på miljøet. Til tross for mange alvorlige arbeidsulykker ligger nærmeste ordentlige sykehus 50 kilometer unna, i Bhavnagar. I Alang finnes en liten Røde kors-klinikk som kun har et begrenset tjenestetilbud.

Arbeiderne er dårlig utstyrt og mangler verneutstyr til å beskytte seg mot farlige stoffer som tungmetaller og asbest. Man anslår at så mange som hver sjette arbeider har symptomer på asbestose, og står i fare for å utvikle lungekreft.

Alang fanget nyhetenes interesse i 2006, da huggingen av skipene «Clemenceau» og SS «Norway» ble debattert. Huggingen av «Clemenceau» ble stoppet av indiske og franske myndigheter. SS «Norway» ble liggende strandet på Alang mens saken rullet i indiske domstoler fram til 2008, da hun ble hugget.

## Referanser
Easy Riders

:*Se også [[Easy Rider]]*
**Easy Riders** er et rockeband startet av den norske musikeren Michael Krohn, mest kjent som vokalist og låtskriver i Raga Rockers. Bandet har gitt ut to album, i 2004 og i 2007, og i 2008 ble det utgitt en samleplate med gruppa.

## Besetning
* Michael Krohn – vokal
* Eivind Staxrud – gitar
* Johnny Skalleberg – gitar
* Henning Sandsdalen – bass
* Ole Tom Torjussen – slagverk

## Diskografi
* *[[Easy Riders (album)|Easy Riders]]* (2004)
* *[[Oslo City Blues]]* (2007)
* *[[Easy Riders Complete]]* (2008)

## Eksterne lenker
* 
*  Easy Riders på MySpace
Lycée Édouard Herriot

**Lycée Édouard Herriot** er en videregående skole i Lyon. Den norske seksjonen ved Lycée Edouard Herriot ble opprettet i 1989. Skolen har ca. 1 250 elever, både gutter og jenter. Norge disponerer skoleplasser til maksimum åtte norske jenter og/eller gutter hvert år. Samarbeidet med skolen i Frankrike forvaltes av Senter for internasjonalisering av utdanning (SIU). 

I 2015 - ble for første gang - norske gutter tatt opp ved skolen. 

Skolen ligger i sentrum av Lyon. Bygningene er over 100 år gamle, men godt vedlikeholdt. Deler har nylig gjennomgått en betydelig oppussing.

Lyon ligger i den sørlige del av Frankrike og er Frankrikes 3. største by med 
ca. 460 000 innbyggere. I "Stor-Lyon" er det 1 220 000 innbyggere. Den ligger ved sammenløpet av Saône og Rhône, og er en viktig handelsby.

Byen har tre universiteter + ENS og INSA, teknisk høgskole og flere vitenskapelige og kulturelle institusjoner. Ett av universitetene har en skandinavisk seksjon.

## Kost og losji
Det er gjort avtale med et internat i skolens nærhet som har plass til åtte norske jenter. Førsteårselevene spiser frokost og middag på internatet, og lunsj i skolens matsal. 2. års- og 3. årselevene kan også spise lunsj på skolen.

Som ved alle franske internat for skoleelever, er det strenge regler for å forlate internatet på kveldstid.

I helgene bor 1. års-elevene i vertsfamilier. 

## Miljø, fritid
Det er gode muligheter til å drive med fritidsaktiviteter på skolen. Det er organisert klubber i video, informatikk, teater, fotball, jonglering, dans, badminton, skoleavis, gymnastikk, volleyball, osv.

Norskseksjonen disponerer et eget rom på skolen, hvor det finnes norske bøker, norske aviser, en stasjonær datamaskin, og en bærbar. Dessuten er det et fellesrom på internatet til leksearbeid.

## Skolestart
Ved skolestart følger ikke de norske elevene undervisningen i fransk i sine klasser. I disse timene får de intensiv undervisning i fransk av seksjonsleder. Full integrering i franske klasser skjer senest i slutten av første trimester. Dessuten får de ekstraundervisning i fransk, matematikk og fysikk-kjemi.

## Referanser


## Eksterne lenker

* Lycée Edouard Herriot  (fransk)
* Senter for internasjonalisering av utdanning  (SIU)
* Lycée.no
Fabienne Suter

**Fabienne Suter** (født 1985) er en sveitsisk kvinnelig tidligere alpinist. Som 18-åring ble hun sveitsisk mester i storslalåm.

Hun fikk sitt gjennombrudd i verdenseliten i super-G da hun vant de to siste rennene i sesongen 2007/08. Disse to seirene bidro til at hun kom på tredjeplass sammenlagt i super-G-cupen.

Hun la opp i 2017.
## VM-medaljer
* 2007 Åre – bronse i lagkonkurransen

## Verdenscupseire

* på samme tid som Andrea Fischbacher

## Eksterne lenker
* 
*
Rabea Grand

**Rabea Grand** (født 1984) er en sveitsisk kvinnelig alpinist.

## VM-medaljer
* 2007 Åre – bronse i lagkonkurransen.

## Referanser


## Eksterne lenker
*
Olaus Olsen Eskeland

**Olaus Olsen Eskeland** (1833–1903) var en norsk politiker (V).

Som ung var han krambudreng i Stavanger. Han tok eksamen ved Stord Seminar i 1853. Han var lærer og klokker i Høle til 1856 og i Hetland til 1859. Fra 1859 til 1860 var han lensmann i Skudenes, men han ble syk og søkte avskjed. Da kjøpte han seg et gårdsbruk på Tasta i Hetland og startet med gårdsdrift.

I 1864 blei han ordfører i Hetland, og året etter var han en av de yngste som møtte i Amtstinget. Han satt som ordfører i 36 år, sammenhengende til han døde i 1903, med unntak av en valgperiode. I 1868 ble han valgt til første varamann til Stavanger fra Stavanger Amt, og i 1871 fikk han fast plass på Stortinget. Han satt på Stortinget til og med 1889. De to siste årene av denne perioden var han sykmeldt. Han satt først i justiskomiteen og senere i jernbanekomiteen. Her var han med da vedtaket om bygging av Jærbanen ble gjort.

Han hadde flere andre offentlige verv, bl.a. var han forlikskommisær i Hetland i 40 år, fylkesrevisor, medlem av tilsynsnemnda for Jærbanen og styrer i Norges Banks avdeling i Stavanger. I 1889 var han med og stiftet Hetland Sparebank, og han ble valgt som den første ordføreren i banken sitt forstanderskap.

I 1889 ble han utnevnt til ridder av St. Olavs Orden.

## Referanser


## Eksterne lenker
* 
* Om Olaus Eskeland på Tasta Historielag sine websider
Saint George Parish (Antigua og Barbuda)

**Saint George** er et *parish* (distrikt, «prestegjeld») på nord-kysten av Antigua som er del av øystaten Antigua og Barbuda. Distriktet hadde 7838 innbyggere ved folketellingen i 2011.

## Referanser
Aimee Mann

**Aimee Mann** (født 8. september 1960 i Richmond, Virginia) er en amerikansk artist og låtskriver.

Etter sitt første bandprosjekt, Young Snakes, var hun i 1983 med på å danne bandet 'Til Tuesday, hvor hun var vokalist og bassist. Bandet fikk en viss internasjonal oppmerksomhet, særlig for hiten *«Voices Carry»* fra 1985.

I 1993 debuterte hun som soloartist med albumet *Whatever*, og i 1995 fulgte *I'm with stupid*. Begge albumene høstet gode kritikker, men ble ingen salgssuksesser.
Etter at Mann stod for det meste av musikken til den prisbelønnede filmen Magnolia fra 1999, fikk hun større oppmerksomhet fra publikum og media, og fikk også en oscarnominasjon for låten *«Save Me»*.

I de senere årene har Aimee Mann fortsatt å gi ut album med jevne mellomrom, og hun er anerkjent som en av de viktigste artistene innenfor sin sjanger. Mange kritikere fremhever dessuten hennes poetiske talent.

Siden 1997 har hun vært gift med musikeren Michael Penn, bror til skuespillerne Sean Penn og Chris Penn.

## Utgivelser
;Med Young Snakes:
* *Bark Along with the Young Snakes* (EP) (1982)
* *Aimee Mann & the Young Snakes* (Samlealbum) (2004)

;Med 'Til Tuesday:
* *Voices Carry* (1985)
* *Welcome Home* (1986)
* *Everything's Different Now* (1988)
* *Coming Up Close: A Retrospective* (Samlealbum) (1996)

;Solo:
* *Whatever* (1993)
* *I'm With Stupid* (1995)
* *Magnolia: Music from the Motion Picture* (soundtrack) (1999)
* *Bachelor No. 2* (2000)
* *Lost In Space* (2003)
* *Live at Saint Anne's Warehouse* (CD og DVD) (2004)
* *The Forgotten Arm* (2005)
* *One More Drifter In The Snow* (juleplate) (2006)
* *@#%&*! Smilers* (2008)
* *Charmer* (2012)
* *Mental Illness* (2017)

## Referanser


## Eksterne lenker
* 
* 
* 
* 
* Aimee Mann på MySpace
Lycée Alain Chartier

**Lycée Alain Chartier** er en videregående skole som ligger i Bayeux. Den norske seksjonen ved Lycée Alain Chartier ble opprettet i 1979. Samarbeidet med skolen i Frankrike forvaltes av Senter for internasjonalisering av utdanning (SIU)

Dette er en liten videregående skole etter fransk målestokk, med ca. 700 elever. Hvert år tas det opp seks norske elever til et tre årig utdanningsløp. Bare norske jenter kan søke om opptak på denne skolen fordi elevene bor sammen på internatet (men det er både gutter og jenter på skolen.) Ettersom den er relativt liten, må elever som velger økonomisk/sosialøkonomisk linje de to siste årene, ta denne ved naboskolen, Lycée Arcisse de Caumont.

Bayeux ligger i Normandie og har ca. 15 000 innbyggere. Byen ligger i et typisk jordbruksområde og er seg sine nordiske tradisjoner bevisst. Byen er kjent for sin vakre katedral og det over 70 m lange Bayeux-teppet fra 1000-tallet. 27 kilometer fra Bayeux ligger Caen, med ca. 150 000 innbyggere. Caen er en universitetsby med blant annet et skandinavisk institutt.

## Kost og losji
Skolen har ikke eget internat, men har ordnet plass på internatet på Arcisse de Caumont. I tilknytning til sovesalene er det dusjer og vaskeservanter samt toaletter. De seks norske bor sammen på et rom. Ved siden av hver sovesal bor en kvinnelig lærer eller tilsynskvinne.

Internatet er stengt i helgene. Frokost serveres 0715 – 0745, lunsj spiser elevene i skolens matsal fra kl. 1145 til 1315 og middagen er kl. 1845. I andre og tredje året er elevene selv ansvarlige for kosten. Kantinekort kan kjøpes om en ønsker å spise på skolen.

Elevene bor hos vertsfamilier i Bayeux eller omegn fra fredag kveld til mandag morgen.

## Miljø, fritid
En bør merke seg at det er forholdsvis strenge utgangsregler for skolen og internatet. Elevene kan fritt gå ut av skolens område i friminutt og fritimer, mellom 1210 og 1330 og mellom 1730 og 1830. Etter denne tid er det ikke anledning til å gå utenfor internatets område. Onsdag ettermiddag har elevene fri fra kl. 1200 til 1900. Lørdag har elevene fri.

Det er gode muligheter for fritidsaktiviteter. Skolen har eget lag i håndball, volleyball og basketball. Teatergruppen setter opp et par stykker årlig, og det er eget kor for elever og lærere. Det er ellers anledning til å drive med tennis, dans, svømming, bordtennis, golf etc. utenom skolen. 

Norskseksjonen disponerer to små klasserom på skolen. Her  finnes det norske bøker, aviser og tidsskrifter. I et rom er det datamaskiner med internett-tilgang.

## Skolestart
I løpet av første trimester ved skolen vil de norske elevene få intensiv undervisning i fransk og bare følge den franske klassen i enkelte fag. Senest i andre trimester, i november, vil de bli fullstendig integrert i franske klasser.  Ekstraundervisning opprettholdes i enkelte fag, bl.a. fransk.

## Eksterne lenker
Nettsted om ordningen: stueriutlandet.no
Stephen Hendry

**Stephen Hendry** (født 13. januar 1969 i Edinburgh) er en britisk tidligere profesjonell snookerspiller.

Hendry har vunnet verdensmesterskapet i snooker hele syv ganger, hvilket er rekord i moderne tid. Han ble også tidenes yngste verdensmester da han vant i 1990, i en alder av 21 år.

Han starta karrieren tidlig og vant det skotske mesterskapet som 15-åring. Ett år senere ble han profesjonell og i 1990 vant han sitt første verdensmesterskap, som den yngste noensinne. Han har med årene blitt en av verdens beste spillere. Hendry har vært rangert som nummer én i verden i tilsammen ni sesonger.

Ingen andre spillere har gjort flere serier over 100 poeng (centuries break) og han har ved elleve tilfeller gjort et maksimum break under kamp. Hendry hadde lenge alene rekorden for flest maksimum break med åtte, men Ronnie O'Sullivan overtok rekorden i 2008 da han gjorde sitt niende. Etter dette har de to gjort flere maksimum break, slik at de begge per 2012 står med elleve.

Hendry er utnevnt til medlem av Order of the British Empire.

Etter å ha tapt 13–2 mot Stephen Maguire i kvartfinalen i VM 2012 kunngjorde han at han la opp med umiddelbar virkning.

## Turneringsseire
Stephen Hendry har tilsammen vunnet 36 rankingturneringer.

* Verdensmesterskapet i snooker &ndash; 1990, 1992, 1993, 1994, 1995, 1996 og 1999
* Grand Prix &ndash; 1987, 1990, 1991 og 1995
* British Open &ndash; 1988, 1991, 1999 og 2003
* Asian Open &ndash; 1989 og 1990
* Dubai Duty Free Classic &ndash; 1989, 1990 og 1993
* UK Championship &ndash; 1989, 1990, 1994, 1995 og 1996
* Welsh Open &ndash; 1992, 1997 og 2003
* International Open &ndash; 1993 og 1997
* Regal Scottish Open &ndash; 1999
* European Open &ndash; 1994, 1995 og 2001
* Thailand Masters &ndash; 1998
* Malta Cup &ndash; 2005

## Referanser


## Eksterne lenker
*
Frykt

**Frykt** (middelnedertysk *vruchte*) eller **redsel** (norrønt *hræzla*) er en følelse, en engstelse som man kan kjenne når man er redd for noe ondt skal skjer, ved trussel eller risiko, både ekte og innbilt. Redsel er noe sterkere enn frykt, det kan innebære skrekk, gru, og forferdelse. Redselen kan også forklares som en ekstrem oppfattelse av situasjoner, tilstand, saker, mennesker og liknende, som fobier som mørkeredd eller redselen for høyder. Redselen varierer kraftig fra person til person, og kan strekke seg mellom en mild følelse av uro og ekstrem redsel, kalt paranoia, skrekk eller fobi.

Frykt er en ubehagelig følelse og forårsaker fysiologiske og psykologiske endringer. Det kan produsere atferdsreaksjoner som å sette i gang en aggressiv reaksjon eller å flykte fra trusselen, ofte kjent som «kjemp eller flykt»-responsen. Ekstreme tilfeller av frykt kan utløse en  frysrespons hvor man er ute av stand til reagere. Frykt hos mennesker kan oppstå som svar på en nåværende stimulus eller forventning om en framtidig trussel. Frykt er involvert i noen psykiske lidelser, spesielt angstlidelser.

Hos mennesker og andre dyr moduleres frykt av kognisjon og læring. Dermed blir frykt bedømt som rasjonell og passende, eller irrasjonell og upassende. Irrasjonell frykt er fobier. Frykt er nært knyttet til følelsen eller tilstanden angsten, som oppstår som et resultat av ofte framtidige trusler som oppfattes som ukontrollerbare eller uunngåelige. Fryktresponsen tjener overlevelse og har blitt bevart gjennom hele evolusjonen. Selv enkle virvelløse dyr viser en følelse «beslektet med frykt». Forskning tyder på at frykt ikke bare er avhengig av deres natur, men også formet av sosiale relasjoner og kultur, som styrer et individs forståelse av når og hvordan man frykter.

## Referanser


## Litteratur
* Svendsen, Lars Fr. H. (2007): *Frykt*. Universitetsforlaget. ISBN 978 82 1501 175 2.
* Bourke, Joanna (2005): *Fear: a cultural history*, Virago.
* Robin, Corey (2004): *Fear: the history of a political idea*, Oxford University Press.
* Krishnamurti, Juddi (1995): *On Fear*, Harper Collins, ISBN 0-06-251014-2.

## Eksterne lenker
*
Turn under Sommer-OL 1896

**Turn under Sommer-OL 1896** ble arrangert på Panathenske stadion fra 9. til 11. april. 

Det var 71 utøvere fra åtte nasjoner som deltok, hjemmenasjonen Hellas hadde en tropp på hele 52 utøvere. Det ble konkurrert i åtte øvelser, seks individuelle og to lagkonkurranser. Individuelt i skranke, svingstang,bøylehest, hopp, ringer og tauklatring. Lagkonkurransene var i skranke og svingstang. Carl Schuhmann og Hermann Weingärtner fra Tyskland vant tre olympiske titler hver, én individuelt og to i lag.

## Medaljefordeling

*Utøverne har blitt godskrevet medaljene i ettertid av Den internasjonale olympiske komité. Under de første olympiske lekene var det kun vinneren som fikk medalje og han fikk sølvmedalje.

## Resultater
### Skranke
*Skrankekonkurransen ble avholdt 10. april med 18 utøvere fra fem land.

### Bøylehest
*Konkurransen i bøylehest ble avholdt 9. april. 15 utøvere fra fire nasjoner deltok.

### Hopp
*15 utøvere fra fire nasjoner deltok i hoppkonkurransen 9. april.

### Svingstang
*Øvelsen ble arrangert 9. april. 16 utøvere fra fire nasjoner deltok.

### Ringer
*Åtte utøvere fra tre nasjoner deltok i konkurransen i ringer 9. april.

### Tauklatring
*Fem utøvere fra fire nasjoner deltok. Øvelsen ble avviklet 10. april.

### Skranke, lag
*Tre lag deltok, et fra Tyskland og to fra Hellas. Lagkonkurransen ble avviklet 9. april

### Svingstang, lag
*Kun ett lag deltok. Øvelsen ble avviklet 9. april.

## Eksterne lenker
* Artistic Gymnastics at the 1896 Summer Olympics hos olympedia.org
Snook

**Snook** er en svensk rapgruppe fra Stockholm som bildes 2000. Gruppen bestod av Oskar «Kihlen» Linnros og Daniel «Danne» Adams-Ray. Gruppen gjør ofte narr av tradisjonell rap. De har gitt ut to album og en del singler. De vant i 2006 MTV Europe Music Awards i København. Siden 2009 er duon skiljt for at satse på solokarrierer. 

## Album
**[[Vi vet inte vart vi ska men vi ska komma dit]]
**Är* 

==Singler==
**Såpbubblor* – 2004 
**Mister Cool* – 2004 
**Lejonhjärta 2005
**Snook, svett och tårar* – 2006
**Längst fram i taxin* – 2006
* *Kommer ifrån* – 2006

## Eksterne lenker
* 
* 
* Snooks hjemmeside
Torstein Moland

**Torstein Moland** (født 1945) er en norsk sosialøkonom og tidligere politiker (Arbeiderpartiet). 

Han er utdannet sosialøkonom (cand. oecon.) ved Universitetet i Oslo (1972) og var statssekretær ved statsministerens kontor 1986–1989, deretter konserndirektør i Norske Skogindustrier 1990–1993. Han var i en kort periode sentralbanksjef i Norges Bank i 1994–1995, men måtte gå av på grunn av en skattesak knyttet til personlige investeringer i et kommandittselskap (Airbus-saken). Dette førte til at det ble fremmet mistillitsforslag mot finansminister Sigbjørn Johnsen. Mistillitsforslaget ble nedstemt. Moland ble deretter ansatt som konserndirektør for finans i Telenor. 

Moland ble i 1998 renvasket for alle anklager om ulovlige forsøk på å unndra seg beskatning. Han fikk i stedet skattefradrag for den omdiskuterte investeringen.

Han var styreleder i Norges Jeger- og Fiskerforbund 2000–2012, etter tre år som nestleder i styret.

## Referanser


## Eksterne lenker
*
Teie Idrettsforening

**Teie Idrettsforening** (stiftet 4. august 1924) er en idrettsforening på Nøtterøy i Færder kommune. Teie IF har grupper for blant annet fotball, allidrett og lavterskeltilbud. Klubbhuset ligger ved den såkalte Xpertbanen i Meny Teie idrettspark, i utkanten av Teieskogen.

Teie IFs farger er blått og gult. Disse fargene går tilbake til 1920-åra, da klubben slo seg sammen med Teie Ballklubb og overtok deres farger. Teie Ballklubb holdt til i Fjellveien, i et område kjent som «Lille-Sverige» på grunn av de mange svenske stein- og anleggsarbeiderne som bodde der, og den brukte derfor de svenske fargene.

## Fotball
Teie IFs A-lag i fotball for herrer spilte i 2. divisjon i 1996, men rykket ned allerede etter én sesong. I dag (juni 2025) spiller laget i 4. divisjon. Christian Østli er hovedtrener for laget.

### Tabell

## Referanser


## Eksterne lenker
*
Høvik kirke

**Høvik kirke** er en korskirke fra 1898 i Sandviksveien i Bærum kommune, Akershus fylke.

Bygget er i tegl og har 500 plasser. Kirken ble innviet 31. mars 1898.

## Historikk
I 1891 ble det bestemt at det skulle reises en ny kirke for Østre Bærum. Etter mye turbulens falt valget i 1894 på en kirketomt som ble tilbudt av grosserer Frithjof Plahte. Plahte hadde allerede i 1880 innsamlet et pengebeløp til anskaffelse av akkurat denne tomten.

Byggingen av kirken tok til i 1895, etter tegninger av arkitekt Henrik Nissen, Kristiania. Byggmester Lorentz Christian Wagle var ansvarshavende for oppføringen. Kirken er utført i upusset rød tegl, med enkelte detaljer i glasert sort tegl og kalkpussede overflater. Kirken er utført i en livlig engelskinspirert nygotikk, og danner et markant, asymmetrisk motiv ved Drammensveien med trappegavler, fremspring, spir og fialer.

## Referanser


## Litteratur
* Per Tanggaard (red.): Høvik kirke 100 år (Bokhylla.no)
* Sigrid og Håkon Christie: Høvik kirke i «Norges kirker»
* 

## Eksterne lenker
* 
* 
* Høvik menighets nettsted
Tennis under Sommer-OL 1904

**Tennis under Sommer-OL 1904** ble arrangert fra 29. august til 3. september 1904 på Francis Olympic Field i St. Louis. 

Tennis var med for tredje gang på det olympiske programmet. I motsetning til de foregående sommerlekene der det også ble arrangert turnering for kvinner, var det i 1904 kun singel- og dobbelturnering for menn. I singelturneringen deltok 27 utøvere, mens 15 par deltok i dobbel. Det ble dessuten arrangert ytterligere fire tennisturneringer i forbindelse med verdensutstillingen som ikke var med på det olympiske programmet. De tapende semifinalistene fikk alle bronsemedalje. 

## Medaljefordeling

## Resultater

### Singel, menn

### Dobbel, menn

 

## Eksterne lenker
* Tennis at the 1904 Summer Olympics hos olympedia.org